Ericu950/Stoicheia-meter-silver huggingface dataset:
σάτυρος δ ἐν τοῖς Βίοις ὑπὸ Θουκυδίδου φησὶν εἰσαχθῆναι τὴν δίκην , ἀντιπολιτευομένου τῷ Περικλεῖ ·
καὶ οὐ μόνον ἀσεβείας , ἀλλὰ καὶ μηδισμοῦ 0 ·
καὶ ἀπόντα καταδικασθῆναι θανάτῳ 0 .
ὅτε καὶ ἀμφοτέρων αὐτῷ προσαγγελέντων , τῆς τε καταδίκης καὶ τῆς τῶν παίδων τελευτῆς , εἰπεῖν περὶ μὲν τῆς καταδίκης , ὅτι ἄρα κ ἀκείνων κ ἀμοῦ πάλαι ἡ φύσις κατεψηφίσατο , περὶ δὲ τῶν παίδων , ὅτι ᾔδειν αὐτοὺς θνητοὺς γεννήσας 0 .
οἱ δ εἰς Σόλωνα τοῦτ ἀναφέρουσιν , ἄλλοι εἰς Ξενοφῶντα 0 .
τοῦτον δὲ καὶ θάψαι ταῖς ἰδίαις χερσὶν αὐτοὺς Δημήτριός φησιν ὁ Φαληρεὺς ἐν τῷ Περὶ γήρως .
ἕρμιππος δ ἐν τοῖς Βίοις φησὶν ὅτι καθείρχθη ἐν τῷ δεσμωτηρίῳ τεθνηξόμενος .
περικλῆς δὲ παρελθὼν εἶπεν εἴ τι ἔχουσιν ἐγκαλεῖν αὑτῷ κατὰ τὸν βίον ·
οὐδὲν δὲ εἰπόντων , καὶ μὴν ἐγώ , ἔφη , τούτου μαθητής εἰμι ·
μὴ οὖν διαβολαῖς ἐπαρθέντες ἀποκτείνητε τὸν ἄνθρωπον , ἀλλ ἐμοὶ πεισθέντες ἄφετε .
καὶ ἀφείθη ·
οὐκ ἐνεγκὼν δὲ τὴν ὕβριν ἑαυτὸν ἐξήγαγεν .
ἱερώνυμος δ ἐν τῷ δευτέρῳ Τῶν σποράδην ὑπομνημάτων φησὶν ὅτι ὁ Περικλῆς παρήγαγεν αὐτὸν ἐπὶ τὸ δικαστήριον , διερρυηκότα καὶ λεπτὸν ὑπὸ νόσου , ὥστε ἐλέῳ μᾶλλον ἢ κρίσει ἀφεθῆναι 0 .
καὶ τὰ μὲν περὶ τῆς δίκης αὐτοῦ τοσαῦτα 0 .
ἔδοξε δέ πως καὶ Δημοκρίτῳ ἀπεχθῶς ἐσχηκέναι ἀποτυχὼν τῆς πρὸς αὐτὸν κοινολογίας .
καὶ τέλος ἀποχωρήσας εἰς Λάμψακον αὐτόθι κατέστρεψεν .
ὅτε καὶ τῶν ἀρχόντων τῆς πόλεως ἀξιούντων τί βούλεται αὐτῷ γενέσθαι , φάναι , τοὺς παῖδας ἐν ᾧ ἂν ἀποθάνῃ μηνὶ κατ ἔτος παίζειν συγχωρεῖν 0 .
καὶ φυλάττεται τὸ ἔθος καὶ νῦν .
τελευτήσαντα δὴ αὐτὸν ἔθαψαν ἐντίμως οἱ Λαμψακηνοὶ καὶ ἐπέγραψαν ·
ἐνθάδε , πλεῖστον ἀληθείας ἐπὶ τέρμα περήσας οὐρανίου κόσμου , κεῖται Ἀναξαγόρας .
ἔστι καὶ ἡμῶν εἰς αὐτόν ·
ἠέλιον πυρόεντα μύδρον ποτὲ φάσκεν ὑπάρχειν , καὶ διὰ τοῦτο θανεῖν μέλλεν Ἀναξαγόρας ·
ἀλλ ὁ φίλος Περικλῆς μὲν ἐρύσατο τοῦτον , ὁ δ αὑτὸν ἐξάγαγεν βιότου μαλθακίῃ σοφίης .
γεγόνασι δὲ καὶ ἄλλοι τρεῖς Ἀναξαγόραι , ὧν  ἐν οὐδενὶ πάντα , ἀλλ  ὁ μὲν ἦν ῥήτωρ Ἰσοκράτειος 0 ·
ὁ δ ἀνδριαντοποιός , οὗ μέμνηται Ἀντίγονος 0 ·
ἄλλος γραμματικὸς Ζηνοδότειος 0 .
ἀρχέλαος Ἀθηναῖος ἢ Μιλήσιος , πατρὸς Ἀπολλοδώρου , ὡς δέ τινες , Μίδωνος , μαθητὴς Ἀναξαγόρου , διδάσκαλος Σωκράτους 0 1 .
οὗτος πρῶτος ἐκ τῆς Ἰωνίας τὴν φυσικὴν φιλοσοφίαν μετήγαγεν Ἀθήναζε , καὶ ἐκλήθη φυσικός , παρὸ καὶ ἔληξεν ἐν αὐτῷ ἡ φυσικὴ φιλοσοφία , Σωκράτους τὴν ἠθικὴν εἰσαγαγόντος .
ἔοικεν δὲ καὶ οὗτος ἅψασθαι τῆς ἠθικῆς .
καὶ γὰρ περὶ νόμων πεφιλοσόφηκε καὶ καλῶν καὶ δικαίων ·
παρ οὗ λαβὼν Σωκράτης τῷ αὐξῆσαι εἰς τὸ 〈 ἄκρον 〉 εὑρεῖν ὑπελήφθη .
ἔλεγε δὲ δύο αἰτίας εἶναι γενέσεως , θερμὸν καὶ ψυχρόν .
καὶ τὰ ζῷα ἀπὸ τῆς ἰλύος γεννηθῆναι ·
καὶ τὸ δίκαιον εἶναι καὶ τὸ αἰσχρὸν οὐ φύσει , ἀλλὰ νόμῳ 0 .
ὁ δὲ λόγος αὐτῷ οὕτως ἔχει .
τηκόμενόν φησι τὸ ὕδωρ ὑπὸ τοῦ θερμοῦ , καθὸ μὲν εἰς τὸ 〈 κάτω διὰ τὸ 〉 πυρῶδες συνίσταται , ποιεῖν γῆν ·
καθὸ δὲ περιρρεῖ , ἀέρα γεννᾶν 0 .
ὅθεν ἡ μὲν ὑπὸ τοῦ ἀέρος , ὁ δὲ ὑπὸ τῆς τοῦ πυρὸς περιφορᾶς κρατεῖται 0 1 .
γεννᾶσθαι δέ φησι τὰ ζῷα ἐκ θερμῆς τῆς γῆς καὶ ἰλὺν παραπλησίαν γάλακτι οἷον τροφὴν ἀνιείσης ·
οὕτω δὴ καὶ τοὺς ἀνθρώπους ποιῆσαι .
πρῶτος δὲ εἶπε φωνῆς γένεσιν τὴν τοῦ ἀέρος πλῆξιν .
τὴν δὲ θάλατταν ἐν τοῖς κοίλοις διὰ τῆς γῆς ἠθουμένην συνεστάναι .
μέγιστον τῶν ἄστρων τὸν ἥλιον , καὶ τὸ πᾶν ἄπειρον 0 1 .
γεγόνασι δὲ καὶ ἄλλοι τρεῖς Ἀρχέλαοι ·
ὁ χωρογράφος τῆς ὑπὸ Ἀλεξάνδρου πατηθείσης γῆς , ὁ τὰ Ἰδιοφυῆ ποιήσας , ἄλλος τεχνογράφος ῥήτωρ 0 .
σωκράτης Σωφρονίσκου μὲν ἦν υἱὸς λιθουργοῦ καὶ Φαιναρέτης μαίας , ὡς καὶ Πλάτων ἐν Θεαιτήτῳ φησίν , Ἀθηναῖος , τῶν δήμων Ἀλωπεκῆθεν .
ἐδόκει δὲ συμποιεῖν Εὐριπίδῃ ·
ὅθεν Μνησίμαχος οὕτω φησί , Φρύγες ἐστὶ καινὸν δρᾶμα τοῦτ Εὐριπίδου , . . .
ᾧ καὶ Σωκράτης τὰ φρύγαν ὑποτίθησι .
καὶ πάλιν , Εὐριπίδας σωκρατογόμφους 0 .
καὶ Καλλίας Πεδήταις · Α. Τί δὴ σὺ σεμνὴ καὶ φρονεῖς οὕτω μέγα ; Β. Ἔξεστι γάρ μοι 0 ·
σωκράτης γὰρ αἴτιος 0 .
ἀριστοφάνης Νεφέλαις 0 ·
Εὐριπίδῃ δ ὁ τὰς τραγῳδίας ποιῶν τὰς περιλαλούσας οὗτός ἐστι , τὰς σοφάς .
ἀκούσας δὲ Ἀναξαγόρου κατά τινας , ἀλλὰ καὶ Δάμωνος , ὡς Ἀλέξανδρος ἐν Διαδοχαῖς , μετὰ τὴν ἐκείνου καταδίκην διήκουσεν Ἀρχελάου τοῦ φυσικοῦ 0 1 ·
οὗ καὶ παιδικὰ γενέσθαι φησὶν Ἀριστόξενος .
δοῦρις δὲ καὶ δουλεῦσαι αὐτὸν καὶ ἐργάσασθαι λίθους 0 ·
εἶναί τε αὐτοῦ καὶ τὰς ἐν ἀκροπόλει Χάριτας ἔνιοί φασιν , ἐνδεδυμένας οὔσας .
ὅθεν καὶ Τίμωνα ἐν τοῖς Σίλλοις εἰπεῖν 0 ·
ἐκ δ ἄρα τῶν ἀπέκλινεν ὁ λαξόος , ἐννομολέσχης , Ἑλλήνων ἐπαοιδός , ἀκριβολόγους ἀποφήνας , μυκτὴρ ῥητορόμυκτος , ὑπαττικὸς εἰρωνευτής .
ἦν γὰρ καὶ ἐν τοῖς ῥητορικοῖς δεινός , ὥς φησι καὶ Ἰδομενεύς ·
ἀλλὰ καὶ οἱ τριάκοντα αὐτὸν ἐκώλυσαν τέχνας διδάσκειν λόγων , ὥς φησι Ξενοφῶν .
καὶ Ἀριστοφάνης αὐτὸν κωμῳδεῖ ὡς τὸν ἥττω λόγον κρείττω ποιοῦντα .
καὶ γὰρ πρῶτος , ὥς φησι Φαβωρῖνος ἐν Παντοδαπῇ ἱστορίᾳ , μετὰ τοῦ μαθητοῦ Αἰσχίνου ῥητορεύειν ἐδίδαξε ·
λέγει δὲ τοῦτο καὶ Ἰδομενεὺς ἐν τῷ περὶ τῶν Σωκρατικῶν .
καὶ πρῶτος περὶ βίου διελέχθη καὶ πρῶτος φιλοσόφων καταδικασθεὶς ἐτελεύτα .
φησὶ δ αὐτὸν Ἀριστόξενος ὁ Σπινθάρου καὶ χρηματίσασθαι ·
τιθέντα γοῦν τὸ βαλλόμενον κέρμα ἀθροίζειν ·
εἶτ ἀναλώσαντα πάλιν τιθέναι .
κρίτωνα δ ἀναστῆσαι αὐτὸν ἀπὸ τοῦ ἐργαστηρίου καὶ παιδεῦσαι τῆς κατὰ ψυχὴν χάριτος ἐρασθέντα Δημήτριός φησιν ὁ Βυζάντιος .
γνόντα δὲ τὴν φυσικὴν θεωρίαν μηδὲν εἶναι πρὸς ἡμᾶς , τὰ ἠθικὰ φιλοσοφεῖν ἐπί τε τῶν ἐργαστηρίων καὶ ἐν τῇ ἀγορᾷ ·
κ ἀκεῖνα δὲ φάσκειν ζητεῖν , ὅττι τοι ἐν μεγάροισι κακόν τ ἀγαθόν τε τέτυκται .
πολλάκις δὲ βιαιότερον ἐν ταῖς ζητήσεσι διαλεγόμενον κονδυλίζεσθαι καὶ παρατίλλεσθαι , τὸ πλέον τε γελᾶσθαι καταφρονούμενον 0 ·
καὶ πάντα ταῦτα φέρειν ἀνεξικάκως 0 .
ὅθεν καὶ λακτισθέντα , ἐπειδὴ ἠνέσχετο , τινὸς θαυμάσαντος , εἰπεῖν , εἰ δέ με ὄνος ἐλάκτισε , δίκην ἂν αὐτῷ ἐλάγχανον 0 ;
καὶ ταῦτα μὲν ὁ Δημήτριος 0 .
ἀποδημίας δὲ οὐκ ἐδεήθη , καθάπερ οἱ πλείους , πλὴν εἰ μὴ στρατεύεσθαι ἔδει 0 .
τὸ δὲ λοιπὸν αὐτόθι μένων φιλονεικότερον συνεζήτει τοῖς προσδιαλεγομένοις , οὐχ ὥστε ἀφελέσθαι τὴν δόξαν αὐτούς , ἀλλ ὥστε τὸ ἀληθὲς ἐκμαθεῖν πειρᾶσθαι .
φασὶ δ Εὐριπίδην αὐτῷ δόντα τὸ Ἡρακλείτου σύγγραμμα ἐρέσθαι , τί δοκεῖ ;
τὸν δὲ φάναι , ἃ μὲν συνῆκα , γενναῖα ·
οἶμαι δὲ καὶ ἃ μὴ συνῆκα ·
πλὴν Δηλίου γέ τινος δεῖται κολυμβητοῦ .
ἐπεμελεῖτο δὲ καὶ σωμασκίας , καὶ ἦν εὐέκτης .
ἐστρατεύσατο γοῦν εἰς Ἀμφίπολιν καὶ Ξενοφῶντα ἀφ ἵππου πεσόντα ἐν τῇ κατὰ Δήλιον μάχῃ διέσωσεν ὑπολαβών ·
ὅτε καὶ πάντων φευγόντων Ἀθηναίων αὐτὸς ἠρέμα ἀνεχώρει , παρεπιστρεφόμενος ἡσυχῆ καὶ τηρῶν ἀμύνασθαι εἴ τίς οἱ ἐπέλθοι .
ἐστρατεύσατο δὲ καὶ εἰς Ποτίδαιαν διὰ θαλάττης ·
πεζῇ γὰρ οὐκ ἐνῆν τοῦ πολέμου κωλύοντος .
ὅτε καὶ μεῖναι διὰ νυκτὸς ὅλης ἐφ ἑνὸς σχήματος αὐτόν φασι , καὶ ἀριστεύσαντα αὐτόθι παραχωρῆσαι Ἀλκιβιάδῃ τοῦ ἀριστείου ·
οὗ καὶ ἐρασθῆναί φησιν αὐτὸν Ἀρίστιππος ἐν τετάρτῳ Περὶ παλαιᾶς τρυφῆς .
ἴων δὲ ὁ Χῖος καὶ νέον ὄντα εἰς Σάμον σὺν Ἀρχελάῳ ἀποδημῆσαι ·
καὶ Πυθώδε ἐλθεῖν Ἀριστοτέλης φησίν ·
ἀλλὰ καὶ εἰς Ἰσθμόν , ὡς Φαβωρῖνος ἐν τῷ πρώτῳ τῶν Ἀπομνημονευμάτων 0 .
ἦν δὲ καὶ ἰσχυρογνώμων καὶ δημοκρατικός , ὡς δῆλον ἔκ τε τοῦ μὴ εἶξαι τοῖς περὶ Κριτίαν , κελεύουσι Λέοντα τὸν Σαλαμίνιον , ἄνδρα πλούσιον , ἀγαγεῖν πρὸς αὐτούς , ὥστε ἀπολέσθαι 0 ·
ἀλλὰ καὶ μόνος ἀποψηφίσασθαι τῶν δέκα στρατηγῶν 0 .
καὶ ἐνὸν αὐτῷ ἀποδρᾶναι τῆς εἱρκτῆς μὴ ἐθελῆσαι 0 ·
τοῖς τε κλαίουσιν αὐτὸν ἐπιπλῆξαι καὶ τοὺς καλλίστους λόγους ἐκείνους δεδεμένον διαθέσθαι .
Αὐτάρκης τε ἦν καὶ σεμνός .
καί ποτε Ἀλκιβιάδου , καθά φησι Παμφίλη ἐν τῷ ἑβδόμῳ τῶν Ὑπομνημάτων , διδόντος αὐτῷ χώραν μεγάλην , ἵνα ἐνοικοδομήσηται οἰκίαν , φάναι , καὶ εἰ ὑποδημάτων ἔδει , καὶ βύρσαν μοι ἐδίδους , ἵν ἐμαυτῷ ὑποδήματα ποιησαίμην , καταγέλαστος ἂν ἦν λαβών .
πολλάκις δ ἀφορῶν εἰς τὰ πλήθη τῶν πιπρασκομένων ἔλεγε πρὸς αὑτόν , πόσων ἐγὼ χρείαν οὐκ ἔχω .
καὶ συνεχὲς ἐκεῖνα ἀνεφθέγγετο τὰ ἰαμβεῖα ·
τὰ δ ἀργυρώματ ἐστὶν ἥ τε πορφύρα εἰς τοὺς τραγῳδοὺς χρήσιμ , οὐκ εἰς τὸν βίον .
ὑπερεφρόνησε δὲ καὶ Ἀρχελάου τοῦ Μακεδόνος καὶ Σκόπα τοῦ Κρανωνίου καὶ Εὐρυλόχου τοῦ Λαρισσαίου , μή τε χρήματα προσέμενος παρ αὐτῶν , μή τε παρ αὐτοὺς ἀπελθών .
εὔτακτός τε ἦν τὴν δίαιταν οὕτως , ὥστε πολλάκις Ἀθήνησι λοιμῶν γενομένων μόνος οὐκ ἐνόσησε .
φησὶ δ Ἀριστοτέλης δύο γυναῖκας αὐτὸν ἀγαγέσθαι ·
προτέραν μὲν Ξανθίππην , ἐξ ἧς αὐτῷ γενέσθαι Λαμπροκλέα 0 1 ·
δευτέραν δὲ Μυρτώ , τὴν Ἀριστείδου τοῦ δικαίου θυγατέρα , ἣν καὶ ἄπροικον λαβεῖν , ἐξ ἧς γενέσθαι Σωφρονίσκον καὶ Μενέξενον 0 .
οἱ δὲ προτέραν γῆμαι τὴν Μυρτώ φασιν ·
ἔνιοι δὲ καὶ ἀμφοτέρας σχεῖν ὁμοῦ , ὧν ἐστι Σάτυρός τε καὶ Ἱερώνυμος ὁ Ῥόδιος .
φασὶ γὰρ βουληθέντας Ἀθηναίους διὰ τὸ λειπανδρεῖν συναυξῆσαι τὸ πλῆθος , ψηφίσασθαι γαμεῖν μὲν ἀστὴν μίαν , παιδοποιεῖσθαι δὲ καὶ ἐξ ἑτέρας ·
ὅθεν τοῦτο ποιῆσαι καὶ Σωκράτην 0 .
ἦν δ ἱκανὸς καὶ τῶν σκωπτόντων  αὐτὸν  ὑπερορᾶν .
καὶ ἐσεμνύνετο ἐπὶ τῇ εὐτελείᾳ , μισθόν τε οὐδένα εἰσεπράξατο .
καὶ ἔλεγεν ἥδιστα ἐσθίων ἥκιστα ὄψου προσδεῖσθαι ·
καὶ ἥδιστα πίνων ἥκιστα τὸ μὴ παρὸν ποτὸν ἀναμένειν 0 ·
καὶ ἐλαχίστων δεόμενος ἔγγιστα εἶναι θεῶν .
τοῦτο δ ἐνέσται καὶ παρὰ τῶν κωμῳδοποιῶν λαβεῖν , οἳ λανθάνουσιν ἑαυτοὺς δι ὧν σκώπτουσιν ἐπαινοῦντες αὐτόν .
ἀριστοφάνης μὲν οὕτως 0 ·
ὦ τῆς μεγάλης ἐπιθυμήσας σοφίας ἄνθρωπε δικαίως , ὡς εὐδαίμων παρ Ἀθηναίοις καὶ τοῖς Ἕλλησι διάξεις .
εἶ γὰρ μνήμων καὶ φροντιστής , καὶ τὸ ταλαίπωρον ἔνεστιν ἐν τῇ γνώμῃ , κ οὔτε τι κάμνεις οὔ θ ἑστὼς οὔ τε βαδίζων , οὔ τε ῥιγῶν ἄχθει λίαν , οὔ τ ἀρίστων ἐπιθυμεῖς , οἴνου τ ἀπέχει κἀδηφαγίας καὶ τῶν ἄλλων ἀνοήτων 0 .
ἀμειψίας δ ἐν τρίβωνι παράγων αὐτὸν φησὶν οὕτως ·
σώκρατες ἀνδρῶν βέλτιστ ὀλίγων , πολλῷ δὲ ματαιόταθ , ἥκεις καὶ σὺ πρὸς ἡμᾶς .
καρτερικός γ εἶ .
πόθεν ἄν σοι χλαῖνα γένοιτο ; Β. τουτὶ τὸ κακὸν κατ ἐπήρειαν τῶν σκυτοτόμων γεγένηται . Α. οὗτος μέντοι πεινῶν οὕτως οὐπώποτ ἔτλη κολακεῦσαι .
τοῦτο δ αὐτοῦ τὸ ὑπεροπτικὸν καὶ μεγαλόφρον ἐμφαίνει καὶ Ἀριστοφάνης λέγων οὕτως , ὅτι βρενθύει τ ἐν ταῖσιν ὁδοῖς , καὶ τ ὠφθαλμὼ παραβάλλεις , κ ἀνυπόδητος κακὰ πόλλ ἀνέχει , κ ἀν ἡμῖν σεμνοπροσωπεῖς .
καίτοι ἐνίοτε πρὸς τοὺς καιροὺς ἁρμοττόμενος καὶ λαμπρὰ ἠμπίσχετο ·
καθάπερ ἐν τῷ Πλάτωνος συμποσίῳ παρ Ἀγάθωνα βαδίζων 0 .
ἱκανὸς δ ἀμφότερα ἦν , καὶ προτρέψαι καὶ ἀποτρέψαι .
ὥσπερ τὸν Θεαίτητον περὶ ἐπιστήμης διαλεχθεὶς ἔνθεον ἀπέπεμψε , καθὰ καὶ Πλάτων φησίν 0 .
Εὐθύφρονα δὲ τῷ πατρὶ γραψάμενον ξενοκτονίας δίκην περὶ ὁσίου τινὰ διαλεχθεὶς ἀπήγαγε .
καὶ τὸν Λύσιν δὲ ἠθικώτατον ἐποίησε προτρέψας .
ἦν γὰρ ἱκανὸς ἀπὸ τῶν πραγμάτων τοὺς λόγους εὑρίσκειν .
ἐνέτρεψε δὲ καὶ Λαμπροκλέα τὸν υἱὸν τῇ μητρὶ ἀγριαινόμενον , ὥς που καὶ Ξενοφῶν εἴρηκε .
καὶ Γλαύκωνα μὲν τὸν Πλάτωνος ἀδελφὸν θέλοντα πολιτεύεσθαι ἀπέστησε διὰ τὸ ἀπείρως ἔχειν , ὥς φησι Ξενοφῶν ·
χαρμίδην δὲ τ οὐναντίον ἔχοντα οἰκείως ἐπέστησεν .
ἐπῆρε δὲ καὶ εἰς φρόνημα Ἰφικράτην τὸν στρατηγόν , δείξας αὐτῷ τοῦ κουρέως Μειδίου ἀλεκτρυόνας ἀντίον τῶν Καλλίου πτερυξαμένους .
καὶ αὐτὸν Γλαυκωνίδης ἠξίου τῇ πόλει περιποιεῖν καθάπερ φασιανὸν ὄρνιν ἢ ταώ 0 .
ἔλεγε δὲ ὡς θαυμαστὸν πρόβατα μὲν ἕκαστον εἰπεῖν ἂν ῥᾳδίως ὅσα ἔχει , φίλους δ οὐκ ἂν ὀνομάσαι ὁπόσους κέκτηται 0 ·
οὕτως ὀλιγώρως ἔχειν περὶ αὐτούς 0 .
ὁρῶν δ Εὐκλείδην ἐσπουδακότα περὶ τοὺς ἐριστικοὺς λόγους , ὦ Εὐκλείδη , ἔφη , σοφισταῖς μὲν δυνήσῃ χρῆσθαι , ἀνθρώποις δὲ οὐδαμῶς 0 .
ἄχρηστον γὰρ ᾤετο εἶναι τὴν περὶ ταῦτα γλισχρολογίαν , ὡς καὶ Πλάτων ἐν Εὐθυδήμῳ φησί .
χαρμίδου τε οἰκέτας αὐτῷ διδόντος , ἵν ἀπ αὐτῶν προσοδεύοιτο , οὐχ εἵλετο ·
καὶ τὸ κάλλος ὑπερεῖδεν Ἀλκιβιάδου κατά τινας .
καὶ ἐπῄνει σχολὴν ὡς κάλλιστον κτημάτων , καθὰ καὶ Ξενοφῶν ἐν Συμποσίῳ φησίν 0 .
ἔλεγε δὲ καὶ ἓν μόνον ἀγαθὸν εἶναι , τὴν ἐπιστήμην , καὶ ἓν μόνον κακόν , τὴν ἀμαθίαν ·
πλοῦτον δὲ καὶ εὐγένειαν οὐδὲν σεμνὸν ἔχειν 0 ·
πᾶν δὲ τ οὐναντίον κακόν 0 .
εἰπόντος γοῦν τινος αὐτῷ ὡς εἴη Ἀντισθένης μητρὸς Θρᾴττης , σὺ δ ᾤου , ἔφη , οὕτως ἂν γενναῖον ἐκ δυοῖν Ἀθηναίων γενέσθαι ;
φαίδωνα δὲ δι αἰχμαλωσίαν ἐπ οἰκήματος καθήμενον προσέταξε Κρίτωνι λυτρώσασθαι , καὶ φιλόσοφον ἀπειργάσατο .
ἀλλὰ καὶ λυρίζειν ἐμάνθανεν ἤδη γηραιός , μηδὲν λέγων ἄτοπον εἶναι ἅ τις μὴ οἶδεν ἐκμανθάνειν .
ἔτι τε ὠρχεῖτο συνεχές , τῇ τοῦ σώματος εὐεξίᾳ λυσιτελεῖν ἡγούμενος τὴν τοιαύτην γυμνασίαν , ὡς καὶ Ξενοφῶν ἐν Συμποσίῳ φησίν .
ἔλεγε δὲ καὶ προσημαίνειν τὸ δαιμόνιον τὰ μέλλοντα αὐτῷ ·
τό τε εὖ  ἄρχεσθαι  μικρὸν μὲν μὴ εἶναι , παρὰ μικρὸν δέ 0 ·
καὶ εἰδέναι μὲν μηδὲν πλὴν αὐτὸ τοῦτο  εἰδέναι  0 .
τούς τε τὰ πρώϊμα πολλοῦ ἐωνημένους ἀπογινώσκειν ἔλεγεν εἰς τὰς ὥρας ἐλθεῖν .
καί ποτε ἐρωτηθείς , τίς ἀρετὴ νέου , τὸ μηδὲν ἄγαν , εἶπεν 0 .
ἔφασκέ τε δεῖν γεωμετρεῖν μέχρι ἄν τις μέτρῳ δύνηται γῆν παραλαβεῖν καὶ παραδοῦναι .
Εὐριπίδου δ ἐν τῇ Αὔγῃ εἰπόντος περὶ ἀρετῆς , κράτιστον εἰκῆ ταῦτ ἐᾶν ἀφειμένα , ἀναστὰς ἐξῆλθε , φήσας γελοῖον εἶναι ἀνδράποδον μὲν μὴ εὑρισκόμενον ἀξιοῦν ζητεῖν , ἀρετὴν δ οὕτως ἐᾶν ἀπολωλέναι 0 .
ἐρωτηθεὶς πότερον γῆμαι ἢ μή , ἔφη , ὃ ἂν αὐτῶν ποιήσῃς , μεταγνώσῃ 0 .
ἐλεγέ τε θαυμάζειν τῶν τὰς λιθίνας εἰκόνας κατασκευαζομένων τοῦ μὲν λίθου προνοεῖν ὅπως ὁμοιότατος ἔσται , αὑτῶν δ ἀμελεῖν , ὡς μὴ ὁμοίους τῷ λίθῳ φαίνεσθαι .
ἠξίου δὲ καὶ τοὺς νέους συνεχὲς κατοπτρίζεσθαι , ἵν εἰ μὲν καλοὶ εἶεν , ἄξιοι γίγνοιντο ·
εἰ δ αἰσχροί , παιδείᾳ τὴν δυσείδειαν ἐπικαλύπτοιεν .
καλέσας ἐπὶ δεῖπνον πλουσίους , καὶ τῆς Ξανθίππης αἰδουμένης ἔφη , θάρρει ·
εἰ μὲν γὰρ εἶεν μέτριοι , συμπεριενεχθεῖεν ἄν ·
εἰ δὲ φαῦλοι , ἡμῖν αὐτῶν οὐδὲν μελήσει 0 .
ἔλεγέ τε τοὺς μὲν ἄλλους ἀνθρώπους ζῆν ἵν ἐσθίοιεν ·
αὐτὸς δὲ ἐσθίειν ἵνα ζῴη 0 .
πρὸς τὸ οὐκ ἀξιόλογον πλῆθος ἔφασκεν ὅμοιον εἴ τις τετράδραχμον ἓν ἀποδοκιμάζων τὸν ἐκ τῶν τοιούτων σωρὸν ὡς δόκιμον ἀποδέχοιτο 0 .
Αἰσχίνου δὲ εἰπόντος , πένης εἰμὶ καὶ ἄλλο μὲν οὐδὲν ἔχω , δίδωμι δέ σοι ἐμαυτόν , ἆρ οὖν , εἶπεν , οὐκ αἰσθάνῃ τὰ μέγιστά μοι διδούς ;
τὸν ἀποδυσπετοῦντα ἐπὶ τῷ παρορᾶσθαι , ὁπότε ἐπανέστησαν οἱ τριάκοντα , ἆρα , ἔφη , μήτι σοι μεταμέλει ;
πρὸς τὸν εἰπόντα , θάνατόν σου κατέγνωσαν Ἀθηναῖοι , κ ἀκείνων , εἶπεν , ἡ φύσις 0 .
οἱ δὲ τοῦτ Ἀναξαγόρου φασί .
τῆς γυναικὸς εἰπούσης , ἀδίκως ἀποθνήσκεις , σὺ δέ , ἔφη , δικαίως ἐβούλου ;
ὄναρ δόξας τινὰ αὐτῷ λέγειν , ἤματί κεν τριτάτῳ Φθίην ἐρίβωλον ἵκοιο , πρὸς Αἰσχίνην ἔφη , εἰς τρίτην ἀποθανοῦμαι .
μέλλοντί τε αὐτῷ τὸ κώνειον πίεσθαι Ἀπολλόδωρος ἱμάτιον ἐδίδου καλόν , ἵν ἐκείνῳ ἐναποθάνοι ·
καὶ ὅς , τί δέ , ἔφη , τὸ ἐμὸν ἱμάτιον ἐμβιῶναι μὲν ἐπιτήδειον , ἐναποθανεῖν δὲ οὐχί 0 ;
πρὸς τὸν εἰπόντα , κακῶς ὁ δεῖνά σε λέγει , καλῶς γάρ , ἔφη , λέγειν οὐκ ἔμαθε .
στρέψαντος δὲ Ἀντισθένους τὸ διερρωγὸς τοῦ τρίβωνος εἰς τοὐμφανές , ὁρῶ σου , ἔφη , διὰ τοῦ τρίβωνος τὴν κενοδοξίαν .
πρὸς τὸν εἰπόντα , οὐ σοὶ λοιδορεῖται ὁ δεῖνα ;
οὐχί , ἔφη ·
ἐμοὶ γὰρ οὐ πρόσεστι ταῦτα .
ἔλεγε δὲ τοῖς κωμικοῖς δεῖν ἐπίτηδες ἑαυτὸν διδόναι ·
εἰ μὲν γάρ τι τῶν προσόντων λέξειαν , διορθώσονται ·
εἰ δ οὔ , οὐδὲν πρὸς ἡμᾶς 0 1 .
πρὸς Ξανθίππην πρότερον μὲν λοιδοροῦσαν , ὕστερον δὲ καὶ περιχέασαν αὐτῷ , οὐκ ἔλεγον , εἶπεν , ὅτι Ξανθίππη βροντῶσα καὶ ὕδωρ ποιήσει ;
πρὸς Ἀλκιβιάδην εἰπόντα ὡς οὐκ ἀνεκτὴ ἡ Ξανθίππη λοιδοροῦσα , ἀλλ ἔγωγ , ἔφη , συνείθισμαι , καθαπερεὶ καὶ τροχιλίας ἀκούων συνεχές 0 .
καὶ σὺ μέν , εἶπε , χηνῶν βοώντων ἀνέχῃ .
τοῦ δὲ εἰπόντος , ἀλλά μοι ᾠὰ καὶ νεοττοὺς τίκτουσι , κ ἀμοί , φησί , Ξανθίππη παιδία γεννᾷ .
ποτὲ αὐτῆς ἐν ἀγορᾷ καὶ θο ἰμάτιον θ οἰμάτιον περιελομένης συνεβούλευον οἱ γνώριμοι χερσὶν ἀμύνασθαι , νὴ Δί , εἶπεν , ἵν ἡμῶν πυκτευόντων ἕκαστος ὑμῶν λέγῃ , εὖ Σώκρατες , εὖ Ξανθίππη .
ἔλεγε συνεῖναι τραχείᾳ γυναικὶ καθάπερ οἱ ἱππικοὶ θυμοειδέσιν ἵπποις 0 .
ἀλλ ὡς ἐκεῖνοι , φησί , τούτων κρατήσαντες ῥᾳδίως τῶν ἄλλων περιγίνονται , οὕτω κ ἀγὼ Ξανθίππῃ χρώμενος τοῖς ἄλλοις ἀνθρώποις συμπεριενεχθήσομαι .
ταῦτα δὴ καὶ τοιαῦτα λέγων καὶ πράττων πρὸς τῆς Πυθίας ἐμαρτυρήθη , Χαιρεφῶντι ἀνελούσης ἐκεῖνο δὴ τὸ περιφερόμενον , ἀνδρῶν ἁπάντων Σωκράτης σοφώτατος .
ἀφ οὗ δὴ καὶ ἐφθονήθη μάλιστα ·
καὶ δὴ καὶ ὅτι διήλεγχε τοὺς μέγα φρονοῦντας ἐφ ἑαυτοῖς ὡς ἀνοήτους , καθάπερ ἀμέλει καὶ τὸν Ἄνυτον , ὡς καὶ ἐν τῷ Πλάτωνός ἐστι Μένωνι 0 .
οὗτος γὰρ οὐ φέρων τὸν ὑπὸ Σωκράτους χλευασμὸν πρῶτον μὲν ἐπήλειψεν αὐτῷ τοὺς περὶ Ἀριστοφάνην , ἔπειτα καὶ Μέλητον συνέπεισεν ἀπενέγκασθαι κατ αὐτοῦ γραφὴν ἀσεβείας καὶ τῶν νέων διαφθορᾶς .
ἀπηνέγκατο μὲν οὖν τὴν γραφὴν ὁ Μέλητος , εἶπε δὲ τὴν δίκην Πολύευκτος , ὥς φησι Φαβωρῖνος ἐν Παντοδαπῇ ἱστορίᾳ ·
συνέγραψε δὲ τὸν λόγον Πολυκράτης ὁ σοφιστής , ὥς φησιν Ἕρμιππος , ἢ Ἄνυτος , ὥς τινες 0 ·
προητοίμασε δὲ πάντα Λύκων ὁ δημαγωγός .
ἀντισθένης δ ἐν ταῖς τῶν φιλοσόφων Διαδοχαῖς καὶ Πλάτων ἐν Ἀπολογίᾳ τρεῖς αὐτοῦ κατηγορῆσαί φασιν , Ἄνυτον καὶ Λύκωνα καὶ Μέλητον ·
τὸν μὲν Ἄνυτον ὡς ὑπὲρ τῶν δημιουργῶν καὶ τῶν πολιτικῶν ὀργιζόμενον 0 ·
τὸν δὲ Λύκωνα ὑπὲρ τῶν ῥητόρων 0 ·
καὶ τὸν Μέλητον ὑπὲρ τῶν ποιητῶν , οὓς ἅπαντας ὁ Σωκράτης διέσυρε 0 .
φαβωρῖνος δέ φησιν ἐν τῷ πρώτῳ τῶν Ἀπομνημονευμάτων μὴ εἶναι ἀληθῆ τὸν λόγον τὸν Πολυκράτους κατὰ Σωκράτους ·
ἐν αὐτῷ γάρ , φησί , μνημονεύει τῶν ὑπὸ Κόνωνος τειχῶν ἀνασταθέντων , ἃ γέγονεν ἔτεσιν ἓξ τῆς τοῦ Σωκράτους τελευτῆς ὕστερον .
καὶ ἔστιν οὕτως ἔχον .
ἡ δ ἀντωμοσία τῆς δίκης τοῦτον εἶχε τὸν τρόπον ·
ἀνάκειται γὰρ ἔτι καὶ νῦν , φησὶ Φαβωρῖνος , ἐν τῷ Μητρῴῳ ·
τάδε ἐγράψατο καὶ ἀντωμόσατο Μέλητος Μελήτου Πιτθεὺς Σωκράτει Σωφρονίσκου Ἀλωπεκῆθεν ·
ἀδικεῖ Σωκράτης , οὓς μὲν ἡ πόλις νομίζει θεοὺς οὐ νομίζων , ἕτερα δὲ καινὰ δαιμόνια εἰσηγούμενος ·
ἀδικεῖ δὲ καὶ τοὺς νέους διαφθείρων .
τίμημα θάνατος 0 .
ὁ δ οὖν φιλόσοφος , Λυσίου γράψαντος ἀπολογίαν αὐτῷ , διαναγνοὺς ἔφη , καλὸς μὲν ὁ λόγος , ὦ Λυσία , οὐ μὴν ἁρμόττων γ ἐμοί 0 .
δηλαδὴ γὰρ ἦν τὸ πλέον δικανικὸς ἢ ἐμφιλόσοφος .
εἰπόντος δὲ τοῦ Λυσίου , πῶς , εἰ καλός ἐστιν ὁ λόγος , οὐκ ἄν σοι ἁρμόττοι ;
ἔφη , οὐ γὰρ καὶ ἱμάτια καλὰ καὶ ὑποδήματα εἴη ἂν ἐμοὶ ἀνάρμοστα ;
κρινομένου δ αὐτοῦ φησιν Ἰοῦστος ὁ Τιβεριεὺς ἐν τῷ Στέμματι Πλάτωνα ἀναβῆναι ἐπὶ τὸ βῆμα καὶ εἰπεῖν , νεώτατος ὤν , ὦ ἄνδρες Ἀθηναῖοι , τῶν ἐπὶ τὸ βῆμα ἀναβάντων ·
τοὺς δὲ δικαστὰς ἐκβοῆσαι , Κατάβα , κατάβα  τουτέστι κατάβηθι  .
ὅτ οὖν καὶ κατεδικάοθη διακοσίαις ὀγδοήκοντα μιᾷ πλείοσι ψήφοις τῶν ἀπολυουσῶν ·
καὶ τιμωμένων τῶν δικαστῶν τί χρὴ παθεῖν αὐτὸν ἢ ἀποτῖσαι , πέντε καὶ εἴκοσιν ἔφη δραχμὰς ἀποτίσειν .
Εὐβουλίδης μὲν γάρ φησιν ἑκατὸν ὁμολογῆσαι ·
θορυβησάντων δὲ τῶν δικαστῶν , ἕνεκα μέν , εἶπε , τῶν ἐμοὶ διαπεπραγμένων τιμῶμαι τὴν δίκην τῆς ἐν πρυτανείῳ σιτήσεως .
καὶ οἳ θάνατον αὐτοῦ κατέγνωσαν , προσθέντες ἄλλας ψήφους ὀγδοήκοντα .
καὶ δεθεὶς μετ οὐ πολλὰς ἡμέρας ἔπιε τὸ κώνειον , πολλὰ καλὰ κ ἀγαθὰ διαλεχθείς , ἃ Πλάτων ἐν τῷ Φαίδωνί φησιν .
ἀλλὰ καὶ παιᾶνα κατά τινας ἐποίησεν , οὗ ἡ ἀρχή 0 ·
δήλι Ἄπολλον χαῖρε , καὶ Ἄρτεμι , παῖδε κλεεινώ .
διονυσόδωρος δέ φησι μὴ εἶναι αὐτοῦ τὸν παιᾶνα .
ἐποίησε δὲ καὶ μῦθον Αἰσώπειον οὐ πάνυ ἐπιτετευγμένως , οὗ ἡ ἀρχή ·
Αἴσωπός ποτ ἔλεξε Κορίνθιον ἄστυ νέμουσι , μὴ κρίνειν ἀρετὴν λαοδίκῳ σοφίῃ .
ὁ μὲν οὖν ἐξ ἀνθρώπων ἦν ·
ἀθηναῖοι δ εὐθὺς μετέγνωσαν , ὥστε κλεῖσαι καὶ παλαίστρας καὶ γυμνάσια .
καὶ τοὺς μὲν 〈 ἄλλουσ 〉 ἐφυγάδευσαν , Μελήτου δὲ θάνατον κατέγνωσαν ·
σωκράτην δὲ χαλκῇ εἰκόνι ἐτίμησαν , ἣν ἔθεσαν ἐν τῷ πομπείῳ , Λυσίππου ταύτην ἐργασαμένου .
ἄνυτόν τε ἐπιδημήσαντα αὐθημερὸν ἐξεκήρυξαν Ἡρακλεῶται .
οὐ μόνον δ ἐπὶ Σωκράτους Ἀθηναῖοι πεπόνθασι τοῦτο , ἀλλὰ καὶ ἐπὶ πλείστων ὅσων 0 .
καὶ γὰρ Ὅμηρον , καθά φησιν Ἡρακλείδης , πεντήκοντα δραχμαῖς ὡς μαινόμενον ἐζημίωσαν , καὶ Τυρταῖον παρακόπτειν ἔλεγον , καὶ Ἀστυδάμαντα πρότερον τῶν περὶ Αἰσχύλον ἐτίμησαν εἰκόνι χαλκῇ .
Εὐριπίδης δὲ καὶ ὀνειδίζει αὐτοῖς ἐν τῷ Παλαμήδει λέγων ·
ἐκάνετ ἐκάνετε τὰν πάνσοφον τὰν οὐδὲν ἀλγύνουσαν ἀηδόνα μουσᾶν .
καὶ τάδε μὲν ὧδε 0 .
φιλόχορος δέ φησι προτελευτῆσαι τὸν Εὐριπίδην τοῦ Σωκράτους .
ἐγεννήθη δέ , καθά φησιν Ἀπολλόδωρος ἐν τοῖς Χρονικοῖς , ἐπὶ Ἀψεφίωνος ἐν τῷ τετάρτῳ ἔτει τῆς ἑβδομηκοστῆς ἑβδόμης Ὀλυμπιάδος , Θαργηλιῶνος ἕκτῃ , ὅτε καθαίρουσιν Ἀθηναῖοι τὴν πόλιν καὶ τὴν Ἄρτεμιν Δήλιοι γενέσθαι φασίν .
ἐτελεύτησε δὲ τῷ πρώτῳ ἔτει τῆς ἐνενηκοστῆς πέμπτης Ὀλυμπιάδος , γεγονὼς ἐτῶν ἑβδομήκοντα .
τ αὐτά φησι καὶ Δημήτριος ὁ Φαληρεύς .
ἔνιοι δὲ ἑξήκοντα ἐτῶν τελευτῆσαι αὐτόν φασιν .
ἀμφότεροι δ ἤκουσαν Ἀναξαγόρου , καὶ οὗτος καὶ Εὐριπίδης , ὃς καὶ τῷ πρώτῳ ἔτει τῆς ἑβδομηκοστῆς πέμπτης Ὀλυμπιάδος ἐγεννήθη ἐπὶ Καλλιάδου .
δοκεῖ δέ μοι καὶ περὶ τῶν φυσικῶν ὁ Σωκράτης διειλέχθαι ·
ὅπου γε καὶ περὶ προνοίας τινὰ διαλέγεται , καθά φησι καὶ Ξενοφῶν , καίτοι περὶ μόνων τῶν ἠθικῶν ποιεῖσθαι τοὺς λόγους αὐτὸν εἰπών .
ἀλλὰ καὶ Πλάτων ἐν τῇ Ἀπολογίᾳ μνησθεὶς Ἀναξαγόρου καὶ ἄλλων τινῶν φυσικῶν , ἃ Σωκράτης ἀρνεῖται , περὶ τούτων αὐτὸς λέγει , καίπερ ἀνατιθεὶς πάντα Σωκράτει .
φησὶ δ Ἀριστοτέλης μάγον τινὰ ἐλθόντα ἐκ Συρίας εἰς Ἀθήνας τά τε ἄλλα καταγνῶναι τοῦ Σωκράτους , καὶ δὴ καὶ βίαιον ἔσεσθαι τὴν τελευτὴν αὐτῷ .
ἔστι δὲ καὶ ἡμῶν εἰς αὐτὸν οὕτω ·
πῖνέ νυν ἐν Διὸς ὤν , ὦ Σώκρατες ·
ἦ σε γὰρ ὄντως καὶ σοφὸν εἶπε θεός , καὶ θεὸς ἡ σοφίη 0 .
πρὸς γὰρ Ἀθηναίων κώνειον ἁπλῶς σὺ ἐδέξω ·
αὐτοὶ δ ἐξέπιον τοῦτο τεῷ στόματι .
τούτῳ τις , καθά φησιν Ἀριστοτέλης ἐν τρίτῳ Περὶ ποιητικῆς , ἐφιλονείκει Ἀντίλοχος Λήμνιος καὶ Ἀντιφῶν ὁ τερατοσκόπος , ὡς Πυθαγόρᾳ Κύλων Κροτωνιάτης 0 ·
καὶ Σύαγρος Ὁμήρῳ ζῶντι , ἀποθανόντι δὲ Ξενοφάνης ὁ Κολοφώνιος 0 ·
καὶ Κέρκωψ Ἡσιόδῳ ζῶντι , τελευτήσαντι δὲ ὁ προειρημένος Ξενοφάνης 0 ·
καὶ Πινδάρῳ Ἀμφιμένης ὁ Κῷος 0 ·
θάλητι δὲ Φερεκύδης καὶ Βίαντι Σάλαρος Πριηνεύς 0 ·
πιττακῷ Ἀντιμενίδας καὶ Ἀλκαῖος , Ἀναξαγόρᾳ Σωσίβιος , καὶ Σιμωνίδῃ Τιμοκρέων 0 .
τῶν δὲ διαδεξαμένων αὐτὸν τῶν λεγομένων Σωκρατικῶν οἱ κορυφαιότατοι μὲν Πλάτων , Ξενοφῶν , Ἀντισθένης 0 ·
τῶν δὲ φερομένων δέκα οἱ διασημότατοι τέσσαρες , Αἰσχίνης , Φαίδων , Εὐκλείδης , Ἀρίστιππος 0 .
λεκτέον δὲ πρῶτον περὶ Ξενοφῶντος , εἶτα περὶ Ἀντισθένους ἐν τοῖς κυνικοῖς , ἔπειτα περὶ τῶν Σωκρατικῶν , εἶθ οὕτω περὶ Πλάτωνος , ἐπεὶ κατάρχει τῶν δέκα αἱρέσεων καὶ τὴν πρώτην Ἀκαδημείαν αὐτὸς συνεστήσατο 0 .
ἡ μὲν οὖν ἀκολουθία τοῦτον ἐχέτω τὸν τρόπον .
γέγονε δὲ καὶ ἕτερος Σωκράτης , ἱστορικός , περιήγησιν Ἄργους γεγραφώς ·
καὶ ἄλλος περιπατητικός , Βιθυνός 0 ·
καὶ ἕτερος ἐπιγραμμάτων ποιητής 0 ·
καὶ ὁ Κῷος , ἐπικλήσεις θεῶν γεγραφώς 0 .
ξενοφῶν Γρύλλου μὲν ἦν υἱός , Ἀθηναῖος , τῶν δήμων Ἐρχιεύς ·
αἰδήμων δὲ καὶ εὐειδέστατος εἰς ὑπερβολήν 0 .
τούτῳ δὲ ἐν στενωπῷ φασιν ἀπαντήσαντα Σωκράτην διατεῖναι τὴν βακτηρίαν καὶ κωλύειν παριέναι , πυνθανόμενον ποῦ πιπράσκοιτο τῶν προσφερομένων ἕκαστον ·
ἀποκριναμένου δὲ πάλιν πυθέσθαι , ποῦ δὲ καλοὶ κ ἀγαθοὶ γίνονται ἄνθρωποι ·
ἀπορήσαντος δέ , ἕπου τοίνυν , φάναι , καὶ μάνθανε .
καὶ τ οὐντεῦθεν ἀκροατὴς Σωκράτους ἦν .
καὶ πρῶτος ὑποσημειωσάμενος τὰ λεγόμενα εἰς ἀνθρώπους ἤγαγεν , Ἀπομνημονεύματα ἐπιγράψας .
ἀλλὰ καὶ ἱστορίαν φιλοσόφων πρῶτος ἔγραψε .
καὶ αὐτόν φησιν Ἀρίστιππος ἐν τετάρτῳ Περὶ παλαιᾶς τρυφῆς ἐρασθῆναι Κλεινίου ·
πρὸς ὃν καὶ ταῦτα εἰπεῖν ·
νῦν γὰρ ἐγὼ Κλεινίαν ἥδιον μὲν θεῶμαι ἢ τ ἄλλα πάντα τὰ ἐν ἀνθρώποις καλά 0 ·
τυφλὸς δὲ τῶν ἄλλων πάντων δεξαίμην ἂν ἢ Κλεινίου ἑνὸς ὄντος γενέσθαι ·
ἄχθομαι δὲ καὶ νυκτὶ καὶ ὕπνῳ , ὅτι ἐκεῖνον οὐχ ὁρῶ ·
ἡμέρᾳ δὲ καὶ ἡλίῳ τὴν μεγίστην χάριν οἶδα , ὅτι μοι Κλεινίαν ἀναφαίνουσι .
κύρῳ δὲ φίλος ἐγένετο τοῦτον τὸν τρόπον .
ἦν αὐτῷ συνήθης Πρόξενος ὄνομα , γένος Βοιώτιος , μαθητὴς μὲν Γοργίου τοῦ Λεοντίνου , φίλος δὲ Κύρῳ .
οὗτος ἐν Σάρδεσι διατρίβων παρὰ τῷ Κύρῳ ἔπεμψεν εἰς Ἀθήνας ἐπιστολὴν Ξενοφῶντι , καλῶν αὐτὸν ἵνα γένηται Κύρῳ φίλος .
ὁ δὲ τὴν ἐπιστολὴν δεικνύει Σωκράτει καὶ σύμβουλον ᾑρεῖτο .
καὶ ὃς ἀπέστειλεν αὐτὸν εἰς Δελφοὺς χρησόμενον τῷ θεῷ .
πείθεται Ξενοφῶν ·
ἥκει παρὰ τὸν θεόν ·
πυνθάνεται οὐχὶ εἰ χρὴ ἀπιέναι πρὸς Κῦρον , ἀλλ ὅπως 0 ·
ἐφ ᾧ καὶ Σωκράτης αὐτὸν ᾐτιάσατο , συνεβούλευσε δὲ ἐξελθεῖν .
καὶ ὃς γίνεται παρὰ Κύρῳ , καὶ τοῦ Προξένου φίλος οὐχ ἧττον ἦν αὐτῷ .
τὰ μὲν οὖν ἄλλα τὰ κατὰ τὴν ἀνάβασιν γενόμενα καὶ τὴν κάθοδον ἱκανῶς αὐτὸς ἡμῖν διηγεῖται .
ἐχθρῶς δὲ διέκειτο πρὸς Μένωνα τὸν Φαρσάλιον παρὰ τὸν χρόνον τῆς ἀναβάσεως τὸν ξεναγόν ·
ὅτε καὶ λοιδορῶν αὐτόν φησιν αὑτοῦ μείζοσι κεχρῆσθαι παιδικοῖς .
ἀλλὰ καὶ Ἀπολλωνίδῃ τινὶ ὀνειδίζει τετρῆσθαι τὰ ὦτα .
μετὰ δὲ τήν τ ἀνάβασιν καὶ τὰς ἐν τῷ Πόντῳ συμφορὰς καὶ τὰς παρασπονδήσεις τὰς Σεύθου τοῦ τῶν Ὀδρυσῶν βασιλέως ἧκεν εἰς Ἀσίαν πρὸς Ἀγησίλαον τὸν τῶν Λακεδαιμονίων βασιλέα , μισθοῦ τοὺς Κύρου στρατιώτας αὐτῷ παρασχών ·
φίλος τ ἦν εἰς ὑπερβολήν .
παρ ὃν καιρὸν ἐπὶ Λακωνισμῷ φυγὴν ὑπ Ἀθηναίων κατεγνώσθη .
γενόμενος δ ἐν Ἐφέσῳ καὶ χρυσίον ἔχων τὸ μὲν ἥμισυ Μεγαβύζῳ δίδωσι τῷ τῆς Ἀρτέμιδος ἱερεῖ φυλάττειν , ἕως ἂν ἐπανέλθοι ·
εἰ δὲ μή , ἄγαλμα ποιησάμενον ἀναθεῖναι τῇ θεῷ 0 1 ·
τοῦ δὲ ἡμίσεος ἔπεμψεν εἰς Δελφοὺς ἀναθήματα .
ἐντεῦθεν ἦλθεν εἰς τὴν Ἑλλάδα μετ Ἀγησιλάου , κεκλημένου εἰς τὸν πρὸς Θηβαίους πόλεμον ·
καὶ αὐτῷ προξενίαν ἔδοσαν οἱ Λακεδαιμόνιοι .
ἐντεῦθεν ἐάσας τὸν Ἀγησίλαον ἧκεν εἰς Σκιλλοῦντα , χωρίον τῆς Ἠλείας ὀλίγον τῆς πόλεως ἀπέχον .
εἵπετο δὲ αὐτῷ καὶ γύναιον ὄνομα Φιλησία , καθά φησι Δημήτριος ὁ Μάγνης , καὶ δύο υἱεῖς , Γρύλλος καὶ Διόδωρος , ὥς φησι Δείναρχος ἐν τῷ πρὸς Ξενοφῶντα ἀποστασίου , οἳ καὶ Διόσκουροι ἐπεκαλοῦντο .
ἀφικομένου δὲ τοῦ Μεγαβύζου κατὰ πρόφασιν τῆς πανηγύρεως , κομισάμενος τὰ χρήματα χωρίον ἐπρίατο καὶ καθιέρωσε τῇ θεῷ , δι οὗ ποταμὸς ἔρρει Σελινοῦς , ὁμώνυμος τῷ ἐν Ἐφέσῳ .
τ οὐντεῦθεν διετέλει κυνηγετῶν καὶ τοὺς φίλους ἑστιῶν καὶ τὰς ἱστορίας συγγράφων .
φησὶ δ ὁ Δείναρχος ὅτι καὶ οἰκίαν καὶ ἀγρὸν αὐτῷ ἔδοσαν Λακεδαιμόνιοι .
ἀλλὰ καὶ Φυλοπίδαν τὸν Σπαρτιάτην φασὶν αὐτῷ πέμψαι αὐτόθι δωρεὰν ἀνδράποδα αἰχμάλωτα ἐκ Δαρδάνου ·